Evrópumótaröðin : Lokúrtökumót hefst á föstudag – Andri Þór , Guðmundur Ágúst og Bjarki meðal keppenda Ljóst varð nú fyrr í vikunni að þeir Andri Þór Björnsson , Guðmundur Ágúst Kristjánsson og Bjarki Pétursson hefðu unnið sér inn keppnisrétt á lokaúrtökumóti Evrópuraðar karla . Mótið fer fram á Lumine golfsvæðinu í Tarragona skammt frá Barcelona dagana 15. – 20. nóvember og eru keppnisvellirnir tveir , Lakes og Hill . Keppendahópurinn á lokaúrtökumóti er sterkur , alls 156 manns en ásamt þeim sem unnu sér þátttökurétt í gegnum 2. stig úrtökumótanna bætast við kylfingar sem enduðu neðarlega á Evrópumótaröðinni í ár . Sex hringir eru leiknir og er niðurskurður að fjórum hringjum loknum þar sem 70 keppendur komast áfram . Til að öðlast fullan keppnisrétt á Evrópumótaröðinni þurfa kylfingar að enda í einu af 25 efstu sætunum að sex hringjum loknum . Þeir keppendur sem komast í gegnum niðurskurð í mótinu en enda neðar en í 25. sæti fá keppnisrétt á einhverjum mótum Áskorendamótamótaraðarinnar sem er næst sterkasta mótaröð í Evrópu .